als_Latn dik_Latn tur_Latn
Në periudhën kur Apple dhe Samsung ishin në betejë gjyqësore ndërmjet tyre, Apple furnizohej me procesorë për iPhone-t e saj nga kompani jo shumë të njohura që merren me prodhimin e çipeve. Tani që betejat gjyqësore kanë mbaruar, Apple i është rikthyer Samsung-ut, kështu gjiganti korean do të prodhojë çipet për pajisjet e Apple-it.
Sipas Etnews, Samsung ka filluar të prodhojë çipet A9 të Apple-it duke përdorur dizajnin 14nm FinFET. Samsung po i prodhon këto çipe në fabrikat e saj që ndodhen në Austin, Teksas. Puna në këto fabrika ka filluar që nga viti 2012, ku Samsung pati investuar 3.9 miliardë dollarë vetëm për të prodhuar çipet e Apple-it.
Mësohet se çipi A9 do të përdoret në gjeneratën e ardhshme të telefonave inteligjentë të kompanisë Apple. Bëhet fjalë për një çip më të shpejtë, më efikas dhe përdor më pak bateri se çdo çip tjetër ekzistues.
(Herë të lexuara: 116)
als_Latn als_Latn als_Latn als_Latn